|  |  |
| --- | --- |
| Teitl y gweithgaredd: | **Ymarfer cwestiynau ‘Pam?’** |
| Disgrifiad: | Ymarfer cwestiynau gan ddefnyddio’r gystrawen:  **Pam mae? / Pam roedd? / Pam bydd**? |
| Blynyddoedd ysgol: | Bl 3 a 4 |
| Sgìl Rhaglen Astudio posib: | Ysgrifennu / Ysgrifennu’n gywir / Iaith |
| Testun T. Llew Jones | ‘Pam?’, *Trysorfa T. Llew Jones*, t.169 |
| Offer angenrheidiol: | ‘Pam?’ – Adnodd y dysgwr |
| Trefn a awgrymir: | * Gofyn i’r dysgwyr pa air sy’n dechrau pob cwestiwn yn chwe phennill cyntaf y gerdd. * Tynnu sylw at: **Pam (y) mae**. (Mae cynnwys ‘y’ cyn ‘mae’ fel arfer yn gwneud i’r iaith fod yn fwy ffurfiol, ond mae’r bardd wedi gwneud hynny yma er mwyn cael y nifer cywir o sillafau yn y llinell.) * Pwysleisio mai ‘**mae**’ sy’n dilyn **Pam** bob amser yn yr amser presennol (nid ‘yw’ neu ‘fod’). * Pan fyddwn ni’n gweld ‘**mae**’ yn yr amser presennol, rydyn ni bob amser yn defnyddio ‘**roedd**’ wrth siarad am y gorffennol (nid ‘oedd’), a ‘**bydd**’ wrth siarad am y dyfodol (nid ‘fydd’). * Felly, y gystrawen gywir y mae’r disgyblion yn mynd i’w hymarfer yma yw: * **PAM + MAE ?** * **PAM + ROEDD ?** * **PAM + BYDD ?** * Dosbarthu ‘Adnodd y dysgwr’. Esbonio beth sydd angen ei wneud a darllen drwy’r cwestiynau. |
| Gweithgareddau gwahaniaethol: | Cwis dosbarth ‘Pam?’ |